gl en pt en gl it gl es gl pt gl gl gl gl gl gl es pt sl gl es es pt fr gl gl gl gl es gl ro gl gl es gl ro gl gl gl es gl ro gl gl gl gl gl en en hbs_lat ceb gl gl gl gl gl gl gl gl gl gl gl gl gl gl en gl gl es gl gl en gl gl gl gl es gl gl gl gl es it gl gl gl gl es gl hbs_lat it it gl es gl gl gl gl es gl ro gl pt gl gl gl eo gl es gl gl en it pt gl gl gl gl gl it gl gl es gl gl es gl gl gl gl de gl it es gl gl es gl pt gl gl gl gl gl es gl pt gl gl gl gl lt gl gl gl gl gl gl gl pt gl gl eo gl es gl it it gl gl gl gl en gl gl gl gl gl ast gl gl nds gl gl es es ro gl gl gl gl gl gl gl es gl vi gl gl gl gl gl es pt gl gl gl gl gl es gl en es gl gl gl en lt gl gl gl ca gl gl en lt gl en gl gl gl gl en lt gl gl es es pt gl gl gl gl gl gl gl gl gl gl gl gl es es en pt gl gl es es en gl gl es gl en gl gl gl es es en en gl gl gl gl es gl en gl gl es gl en gl gl gl gl es gl en es gl es gl gl gl fr gl fr es es en it gl gl gl gl gl gl es pt en gl gl gl es gl en gl gl gl gl gl gl es gl gl gl gl gl gl gl gl gl es gl gl gl gl gl gl gl gl gl gl gl gl gl gl gl gl gl it gl gl gl gl gl gl gl es gl es gl es es en gl gl gl es gl es es es gl gl gl gl gl gl es gl en gl en gl ca gl gl es gl gl gl es gl pt pt gl pt gl pt gl gl gl gl gl gl gl gl gl gl gl gl pt es gl pt gl ca pt ca pt pt ca ca pt es gl ca pt gl gl pt pt ca gl gl cs es cs es es gl gl es de es es es es es es gl gl es es en es gl pt sl fr es gl gl gl gl gl gl it gl gl gl es es gl pt es gl gl es en gl gl es it gl gl es gl gl gl pt es es es es gl es es pt gl es en es gl en es en
skip to main | skip to sidebar
Felicitación de Nadal desde a Coordinadora Galega dos ENDL
Publicado por profe Rosa en 17:28 No hay comentarios:
Etiquetas: Coordinadora Galega dos ENDL, Felicitación Nadal
Moito antes de que a sociedade de consumo importase dos países nórdicos a Papá Noel, en Galiza xa habitaba a figura mítica do Apalpador. O Apalpador é un home de barba rubia, un vello xigante, que vive nas devesas das altas montañas facendo carbón para escorrentar o frío do inverno. Na noite do 24 de decembro baixa ata as aldeas, métese polas chemineas nas casas e achégase aos nenos e ás nenas que dormen ao remol das mantas e apálpalles as barrigas para ver se os cativos están ben alimentados. Dálles un bico na meixela e déixalles unha presa de castañas para que non pasen fame.
O Apalpador é moi lambeteiro e se os nenos lle deixan un calcetín ou uns zapatos con algo doce para axudarlle a andar toda a noite visitando todas as casas de todos os nenos galegos, el entrégalles os agasallos de madeira, tea e cartón que fixo coas súas mans no tempo de lecer do resto do ano.
Ao Apalpador gústanlle máis os xoguetes feitos á man con materiais naturais como a madeira ou o barro, cheos de cariño e respectuosos co medio ambiente, que aqueles de plástico, automáticos e con pilas que gastan moita enerxía e empobrecen os nenos e nenas doutas partes do planeta.
Na columna da dereita deixámosvos un montón de materiais sobre o Apalpador que fomos encontrando na rede. Para desfrutar en familia e recuperar esta vella tradición galega.
Publicado por profe Rosa en 17:09 No hay comentarios:
Etiquetas: Apalpador, Leandro Lamas, Vieiros da Escola
Mañá é Noite Boa, noite na que celebramos o nacemento de Xesús. Aquí vos deixo este precioso vídeo que recolle este gran momento, coa música de Berrogüetto "Nadal de Luintra" e as imaxes de "Natividad, la historia", de Catherine Hardwicke.
Etiquetas: Berrogüetto Nadal, Catherine Hardwicke
CAMPIONATO DE TRIVIAL PARDO DE CELA
Pardo de Cela Rodríguez de Aguiar e Ribadeneyra, tamén coñecido como Don Pedro Pardo de Cela foi un Mariscal galego do século XV, fillo de Xoán Núñez Pardo, señor da Torre de Cela e de Don Teresa Rodríuez de Aguiar decapitado o 17 de decembro de 1483, dez días despois de ter conseguido escapar pai e fillo dunha redada co seu fillo de 22 anos, Pedro Pardo de Cela e de Castro, sendo ambos, siendo executados diante da catedral de Mondoñedo por mandato dos Reis Católicos.
En lembranza daquel feito convócase esta edición do TRIVIAL.
Publicado por Rosana Rodiles en 19:13 No hay comentarios:
Etiquetas: AS-PG, Pardo de Cela, Trivial
Vieiros da Escola publica un novo número, esta vez dedicado á primeira conserveira galega. Se vos gustaría saber como comezou a historia do desenvolvemento industrial en Galicia entra na súa páxina.
Publicado por Rosana Rodiles en 17:52 1 comentario:
EN GALEGO OS DEREITOS DO NENO
Hoxe 20 de novembro de 2009 celébramos dous aniversarios. Desde estes enlaces podedes acceder á Declaración dos Dereitos do Meniño e da Meniña de 1959 e á Convención dos Dereitos do Meniño e da Meniña de 1989.
Atopamos esta presentación visitando O RECANTO DE MIK, animámosvos a pasar pola súa Biblioteca para disfrutar de todos os recursos que nos ofrece.
Publicado por Rosana Rodiles en 9:01 No hay comentarios:
Etiquetas: Biblioteca O Recanto de Mik, Dereitos do Neno, Seminario Galego de Educación para a Paz
buxainas e millo. (Laura, de 5º de Primaria)
Tes que bailar a piola
senón vólveste tola. (Laura, 5º)
con moita ilusión. (Lucía, 5º)
A piola envolveu a buxaina,
e empeza a xirar arredor da castaña. (Nuria, 6º)
xogar polo San Martiño. (Nuria, 6º)
Xa vén o San Martiño
esta é a letra da canción
para andar no camión. (Rubén, 6º)
Se ti cres no San Martiño
corre a buscar os amigos,
corre a xirar as buxainas,
xoga polos camiños. (Gloria, 6º)
As buxainas co seu ferrón,
parten a mogollón. (Joni, 6º)
e a bailar as buxainas
O peón ten unha barriga,
coma unha señora,señoriña. (Alba, 5º)
pode bailar polo camiño. (Alejandro, 5º)
cando baila a buxaina. ( Rosana)
Xiran de noite e de día
¡Vaia algarabía! (Paula, Joni e Rosana)
e se che sae mal,
volves empezar. (Carolina e Gloria, 5º e 6º)
roda, roda sen dirección. (Paula, 5º)
e desfai a súa saia. (Rosana)
Publicado por Rosana Rodiles en 20:31 No hay comentarios:
Primeiras rimas do PEÓN
e nos peóns pensou. (Feli)
e ri o meniño. (Feli)
o que non queira xogar
que se esconda. (Feli)
ten barriga de melón. (Fabio, 4º curso)
pon a buxaina tola. (Paula, 4º)
con moito fresquiño. (David, 4º)
cantando cancións. (Alumnos e alumnas de 4º)
Cantando e bailando felices,
chegou San Martiño con moitas perdices. (David, 4º)
buxainas para todos. (David, 4º)
Os nenos e nenas de Pazos
do peón. (Andrea, 4º)
A buxaina co ferrón,
unha castaña estoupou. (Feli)
con peóns, leite e viño. (Miriam, 4º)
e a cabaza un susto levou. (Paula e Miriam, 4º)
enrólase coa piola. (Feli, 4º)
gústanlles os peóns. (Nenos e nenas de 4º)
Publicado por Rosana Rodiles en 11:08 5 comentarios:
Día do Peón II
Saímos ao patio e bailamos e bailamos os peóns. Atoparedes toda a información se picades na fotografía e accededes ao blog da Biblioteca.
*****Pero desde aquí queremos convocar a todos e todas a facer rimas para publicar aquí. ¿Animádesvos a participar?
Podedes pensar nas casas, traballar coas vosas profes, inventar cos vosos compas..., pedir axuda aos avós e avoas, pensar no que dirían Astérix e Obélix, ou pechar os ollos e debuxar no ar unha buxaina percorrendo o camiño polo San Martiño. Cando teñades lista a vosa rima, levádea á Biblioteca escrita nun papeliño, ou facede un comentario ao final desta entrada. Non esquezades poñer o voso nome en calquera dos dous sitios.
Ao final da vindeira semana publicaremos todas as que teñamos recollido; mesmo escribiremos de novo as dos comentarios. ¡ÁNIMO E A PENSAR!
Publicado por Rosana Rodiles en 18:26 No hay comentarios:
Etiquetas: Día do Peón, Rimas
Hai uns días falabamos de... "Polo San Martiño, peóns no camiño" (Pica se queres recordar a nova e os vídeos). Por fin chegou o día! Mañá celebramos o Día do Peón. Aquí vos deixamos o Manifesto de Suso de Toro, de novo o enlace a Brinquedia, e uns vídeos para que vexades que o peón é internacional, que fala moitas linguas e que sabe de moitas culturas. Recordade! Mañá xogaremos no recreo. Todos e todas preparados!
Por certo, se queredes refrescar a memoria, podedes acceder a unha entrada antiga do blog da biblio onde podederedes ver fotos da celebración de hai dous anos e tamén repasar a letra da "Buxaina", do Grupo Ledicia, de Caranza, Ferrol (CEIP Manuel Masdías)
Manifesto do "Día do peón 2009"
Traballar todo o ano cansa, traballar un día e mais outro na mesma cousa é aborrecido. Así e todo hai días nos que o traballador ten o corpo golfo e quere brincar, eses días fabrica cousas para a alegría. Estes días pasados os ferreiros que fan ferramentas e os carpinteiros que amoblan as casas deixaron estar os traballos e armaron animaliños de madeira con punta de ferro. Son bichiños viradores.
Danza, salta, o meu peón,
Brinca a miña buxaina
O meu trompo toleirón
O peón é barrigón e polo pé moi agudo, é un bicho que quere brincar e que naceu aprendido, xa sabe bailar. Nada máis falta que ti aprendas primeiro, a buxaina vai agardar que alguén che ensine primeiro a que a envolvas coa túa piola, a modiño, con xeito, unha volta e mais outra. Á que está envolta hai que sacar a lingua polo canto da boca e logo, atención, aí vai o peón!
Son o teu trompo,
Lánzame que non rompo.
Chispa cóntanos máis cousas no blog da nosa biblioteca
Publicado por Rosana Rodiles en 21:44 1 comentario:
Etiquetas: Brinquedia, Día do Peón, Grupo Ledicia, Suso de Toro
MAGOSTO E SAMAÍN NO COLE!
Este venres celebramos o Magosto e o Samaín. Primeiro comemos as castañas no patio. Mmmmm! Que ricas. Castañas con leite. Despois limpamos e recollemos todo e fomos ás clases a prepararnos para o desfile do Samaín.
Os maiores, como cada ano, tallamos e adornamos as cabazas no cole. Os peques trouxeron fermosas caveiras das casas, e todos xuntos fixemos un desfile coas luces apagadas e as cabazas acesas, mentres cantabamos unha canción que a nosa profe Feli compuxo hai anos, e que a nós encántanos cantar polo Samaín:
"Samaín, Samaín, de idade celta,
Samaín, Samaín, chegou o Samaín. (bis)
do colexio de Pazos
a darvos abrazos. (bis)
Samaín, Samaín, de idade celta
Samaín, Samaín, chegou o Samaín. (bis)
A "teacher" tamén preparou dúas cancións cos nenos e nenas de 1º e 2º. Deixámosvos as fotos a continuación.
Despedímonos cantando Samaín, do noso compañeiro Jesús Pareja. Xa a coñecedes de entradas antigas pero se a queredes volver escoitar non tedes máis que picar aquí.
Publicado por Rosana Rodiles en 21:52 No hay comentarios:
Redeiras. Un caderno de poesía experimental intercentros.
REDEIRAS é un caderno de Poesía Experimental, feito por un mar de "mestras-redeiras" que van texendo con imaxes, con palabras, con silencios, con complicidade... anaquiños do sentir das nosas nenas e nenos.
Este proxecto está enmarcado dentro dun Proxecto de Normalización e Dinamización Lingüística entre centros, no que participamos xa máis de 17 centros galegos e no que ademais colabora a Asociación Sagres, cunha valiosísima recopilación de fotos da xente do mar.
Pois ben, velaiquí a primeira contribución ao proxecto do CEIP de Pazos: as nenas e nenos de 3 e 4 anos da clase da profe Rosa, inspirados polo caligrama do caracol das nenas e nenos do Santiago de Oliveira, e os caligramas de Apollinaire, e dentro dun proxecto global propio do centro no que se traballaron as árbores autóctonas da nosa comarca, fixeron esta caligram-árbore de outono.
A profe Rosa axudounos a escribir as palabras e as profes Ana e Carmen a darlle este acabado final tan espectacular!!!
Esperamos que vos guste a nosa caligram-árbore de outono.
Podedes velo tamén en redeiras ou en pequesPazos.
Publicado por profe Rosa en 17:09 No hay comentarios:
Etiquetas: Caligrama, Normalización Lingüística., Poesía experimental, Redeiras
POLO SAN MARTIÑO, PEÓNS NO CAMIÑO
Vieiros vén de colgar na súa páxina unha interesantísima información sobre o Día do Peón.
Aquí tedes un vídeo dos nosos veciños do CEIP de San Isidro xogan ao peón nos recreos polo San Martiño.
E tamén vos deixamos outro interesantísimo vía "BRINQUEDIA", que é a entidade organizadora desta celebración, de como se elabora un peón, e para facer un pareado,
Publicado por Rosana Rodiles en 20:04 No hay comentarios:
QUEREMOS GALEGO é unha plataforma cidadá, conformada por entidades de diferentes ámbitos e por persoas a título individual, que nace da vontade de articular unha ampla resposta colectiva a prol da lingua propia do noso pobo, o galego; de defensa e afirmación dos usos públicos e dereitos lingüísticos xa garantidos pola actual lexislación; de progresiva normalización naqueles espazos onde o idioma de noso non goza aínda da presenza desexada.
O pasado 18 de outubro houbo unha manifestación en Santiago a prol da nosa lingua na que participaron máis de 50.000 persoas. Nun ambiente lúdico –no que a música das gaitas e os bombos acompañaron toda a marcha– tomaron a palabra nada máis chegar á Quintana os membros da plataforma Queremos Galego, Fran Rei e Patricia Vázquez, o intelectual galeguista Avelino Pousa Antelo, o presidente da Mesa, Carlos Callón, e o músico e activista cultural Xurxo Souto.
Máis información en Galicia hoxe
“Se os galegos aínda somos galegos, é por obra e graza da nosa lingua, que temos que defender”. Castelao dicíao en 1931, no seu discurso nas Cortes constituíntes. Setenta e oito anos despois, estas palabras, lembradas por Avelino Pousa Antelo, teñen aínda moito significado.
Publicado por profe Rosa en 19:35 No hay comentarios:
Etiquetas: Avelino Pousa Antelo, Castelao, Galicia hoxe, Queremos galego, Xurxo Souto
Esta é a canción que o ano pasado compuxo o noso compañeiro Jesús Pareja: "Samaín". Aquí a deixamos para que disfrutedes dela.
Grazas, Jesús, encántanos que fagas cousas tan bonitas.
Samaín, o misterio chega co Samaín,
as cabazas, os morcegos,
o misterio chega co Samaín. (bis)
Lúa chea no balcón,
ósos e melóns. (bis)
Samaín, o misterio chega co Samaín,
as cabazas, os morcegos,
o misterio chega co Samaín. (bis)
nos cruceiros do lugar,
para nos salvar. (bis)
Samaín, o misterio chega co Samaín,
as cabazas, os morcegos,
o misterio chega co Samaín. (bis)
A festa do samaín marcaba para os celtas o comezo dun novo ano. Polo samaín era costume baleirar nabos de gran tamaño –posteriormente cabazas- para porlles dentro candeas. Varios séculos despois esta tradición –que se mantén aínda en Galiza, destacándose Cedeira- ten continuidade nas festas de Halloween (adaptación do samaín á cultura americana, sendo máis semellante a un entroido), que poderían ter sido exportadas aos Estados Unidos de América polos irlandeses no século XIX e comezos do XX. (Galipedia)
Publicado por Rosana Rodiles en 20:52 1 comentario:
Etiquetas: Jesús Pareja, Samaín, Vieiros da Escola
Visita á Lagoa de Doniños e ao Castro de Lobadiz
Equipados/as coa roupa axeitada e o material necesario para tomar anotacións, hoxe os alumnos e alumnas de 2º e 3º ciclos visitamos a lagoa,o areal de Doniños e o Castro costeiro de Lobadiz.
Contamos coa presenza de Sandra, membro de SGHN, que fixo de guía, e foinos explicando sobre todo a flora e fauna da zona, coa axuda dun telescopio.
En primeiro lugar realizamos un recorrido pola barra dunar, entre a lagoa e o areal. A vexetación é escasa en especies e cobertura xa que as plantas teñen que soportar condicións extremas de mobilidade do substrato e de salinidade, entón só moi poucas especies soportan estas condicións e todas elas presentan adaptacións como follas carnosas, raíces longas, etc. Entre elas observamos: os feos ( de raíces moi longas para buscar auga), cebolas de gaivotas ( as follas teñen unha especie de cera para protexerse do sol), leiterenas, alelí de mar, tomelo de praia e outras.
Poidemos observar tamén, coa axuda do telescopio, as gaivotas que sobrevoaban a lagoa e tamén a galiñola negra.
A continuación fixemos un recorrido polo areal descubrindo, sobre todo, o impacto sobre o litoral do lixo acumulado na praia.
Polos sendeiros ata o Castro observamos a uña de gato, planta importada de África para cubrir as ladeiras das estradas.
Unha vez no castro merendamos e despois aprendemos un pouco sobre as ruínas, que, por certo, están cubertas de vexetación. Sería bo limpar e poder ver algún resto do Castro. Por último observamos co telescopio as Illas Gabeiras que tiñamos enfrente.
Nesta saída marabillosa aprendemos, divertímonos e fixemos sendeirismo.
Que máis podemos pedir!
LENDA DA LAGOA DE DONIÑOS.
“Un día chega Xesús á cidade de Valverde pedindo algo de comida, pero ninguén lla dá. Así chega á casa dunha muller que vivía un pouco afastada do pobo cos seus fillos pequenos e esta ofrécelle un pouco de bola que acababa de cocer. Xesús, agradecido, dille á muller que fuxa polo camiño arriba sen mirar atrás, que a mala xente de Valverde ía sufrir un desengano que ela non merecía. Ela así o fixo despois de que Xesús lle asegurara que os seus fillos non correrían perigo, pero en vez de mirar adiante como Xesús lle dixera, mirou para atrás chea de curiosidade e viu como a cidade de Valverde estaba a desaparecer baixo unha morea de auga. A muller morre por desobedecer, pero os seus fillos sálvanse flotando no berce no que durmían. Din que de aí vén o nome de lagoa: Doniños, “dos niños” en castelán, dous nenos en galego."
Publicado por Rosana Rodiles en 19:55 No hay comentarios:
Etiquetas: Castro de Lobadiz, Lagoa de Doniños, Lenda de Doniños
BOCABERTA CHEGA A FERROL
O programa Bocaberta, de Política Lingüística, é unha campaña que comezou o pasado mes de maio en Cangas e, tras percorrer outros 11 concellos, continúa -nunha segunda fase- nestes meses de outubro e novembro.
Hoxe tocoulle a Ferrol. E alí xuntámonos ás doce e media da mañá, seis colexios: Isaac Peral, Manuel Masdías, Pazos, Ponzos, Recimil e Santa Xoana de Lestonnac. O Mago Cali fixo un espectáculo no que achegou as súas verbas e a súa maxia a un montón de nenos e nenas dispostos . Poderedes ler máis información sobre o libro co que a Editorial Xerais nos agasallou no blog da biblioteca.
Publicado por Rosana Rodiles en 20:08 No hay comentarios:
Etiquetas: Bocaberta, Política Lingüística
A lenda da Pena Molexa
A parroquia do Val recrea dende hai uns anos, pola Noite de San Xoán, a lenda da Pena Molexa, en Narón. Conta a lenda que un poderoso feitizo convertiu a unha fada moi fermosa nunha rocha, que é a Pena Molexa... Na noite de San Xoán desfaise o encantamento e, por uns minutos, a rocha transfórmase de novo en muller, que vai acompañada de fantásticos tesouros; a muller ofrece a quen por alí pasa que escolla a mellor das xoias. A avaricia da xente faille escoller os bens materiais, no canto de escollela a ela, desta forma, o encantamento non se desfai, e ela volve a converterse nunha rocha unha vez máis; e así estará ata o vindeiro ano pola mesma data.
Publicado por Rosana Rodiles en 1:48 No hay comentarios:
Etiquetas: Lendas, Pena Molexa, Tradición
O soño dunha Noite de San Xoán
Sentímolo, o teu navegador non soporta marcos. En Galicia Espallada atoparás moita información sobre a nosa tradición de San Xoán
A noite de San Xoán, o 24 de xuño, é hoxe unha das festas máis ricas en lendas, supersticións e costumes que acocha o noso folclore, a nosa cultura. (...) Segundo a definía don Eladio Rodríguez Gónzalez no seu Breviario enciclopédico: "Na noite de San Xoán parecen realizarse tódalas marabillas. Acéndense nas cidades, vilas e aldeas as tradicionais lumeiradas, arredor dascales canta a mocidade, baila e brica por riba das chamas; pasan logo os gandos para que reciban o orballo de San Xoán, cando xa as fogueiras esmoreceron, facendo que as redes reciban o remol aínda fumegante; póñense ó relento herbas e plantas recendentes, mergulladas en auga, e nesta auga sandadora lávase á mañá seguinte toda a familia, na crenza de ver curadas as erupcións do cute que padecen; tómanse ás doce da noite as nove ondas do mar polos que viven preto; non poucas persoas acoden á praia máis cercana, malia teren que percorrer unha distancia de dúas a tres légoas para recibi-las salutíferas ondas; chimpándose nove veces ó río os ribeiráns do Miño ó dálas doce da noite, cren que esas ablucións lles serán beneficiosas. (...)
Publicado por Rosana Rodiles en 22:49 No hay comentarios:
Etiquetas: Eladio Rodríguez González, Noite de San Xoán, Tradición
CELEBRAMOS AS LETRAS GALEGAS
Este venres celebramos as Letras Galegas, e comezamos cantando o Himno galego. Na biblioteca escoitamos os contos na voz dos seus autores e autoras, dos contos que se fixeron ao longo do mes de abril. Pero ademais de todo isto, os nenos e nenas de 4 e 5 anos cantaron “A cor do oso polar”, e en 1º e 2º prepararon a cantiga “A saia da Carolina”. Tamén houbo bailes, de 2º e de 4º: a Muiñeira de Lugo e a Muiñeira Xuliana. 5º e 6º prepararon a fermosas poesía “A fala” de Manuel María e, por último os alumnos/as de 4º presentáronnos un audiovisual sobre Ramón Piñeiro. Héctor e Iván necesitaban moito mais espazo do que dispoñemos na Biblioteca, así que reunímonos no noso salón de usos múltiples para ver a súa interpretación do Rap da Lingua,de Migallas. Así rematamos a celebración dese día pero non esquecemos que as letras galegas son nosas cada día. Temos as exposicións abertas aos pais e nais que desexen achegarse ao colexio.
Mais adiante amosarémosvos as nosas palabras agasalladas e as ruletas cos abecedarios galegos que están penduradas na entrada do colexio.
Coma sempre, deixámosvos coas imaxes e esperamos que disfrutedes.
EN GALEGO, XA, SI!
Publicado por Rosana Rodiles en 23:44 No hay comentarios:
Etiquetas: Exposición, Letras Galegas
Máis sobre Ramón Piñeiro
Como xa está próxima a nosa celebración do Día das Letras Galegas, aquí tendes unha interesante biografía audiovisual sobre o homenaxeado, contada en primeira persoa e chea de lembranzas da súa infancia.
Publicado por profe Rosa en 22:59 No hay comentarios:
Etiquetas: Letras Galegas, Ramón Piñeiro
EN GALEGO TES TODO POR VIVIR!
A Secretaría Xeral de Política Lingüística, dentro da campaña "PALABRAS ENCADEADAS", aposta pola promoción do galego dende a rede para achegarnos con facilidade a todos e a todas vós, unidos na curiosidade de visitar e compartir este espazo virtual para poñer en valor a contemporaneidade, a utilidade, a expresividade e a vitalidade da lingua galega e, sobre todo, para compartir o seu uso.
Nesta ocasión as palabras, o material de construción da nosa lingua, serán as protagonistas. Desta volta imos convivir coas palabras, imos prendelas, apreixalas, rotalas, fotografalas, encadealas, gravalas en vídeo... Imos usar as palabras, as moléculas do galego, para afrontar todo iso que temos por percorrer, por inventar, por vivir, por aprender, por transmitir. E logo! En galego, temos todo por vivir.
Velaiquí vos van un montón de ideas para encher o noso mural de PALABRAS AGASALLADAS.
Publicado por profe Rosa en 20:26 1 comentario:
Etiquetas: Internet en galego, politica lingüística
CORRELINGUA NO DIARIO DE FERROL
Hoxe saíu publicado no Diario de Ferrol un artigo sobre a edición do Correlingua na que participamos...
Uns 700 escolares de Ferrol e comarca reuníronse onte en FIMO para gozar dunha proposta lúdico-deportiva coa defensa da lingua como telón de fondo: o Correlingua. Organizada pola CIG-Ensino, a Asociación Socio Pedagóxica Galega e a Mesa pola Normalización a cita incluiu diferentes actividades.
Arredor das dez da mañá dábase o pistoletazo de saída a unha nova edición dunha actividade que cada ano convida á mocidade e aos centros de ensino a reivindicar o dereito a medrar en galego e exercer como tales a través do uso do idioma, “a única forma de garantir o seu futuro”, segundo os propios organizadores.
Escolares e profesores de centros como o CEIP Esteiro, Isaac Peral, Ponte Xuvia, Recimil, Pazos, San Isidro, Aspanaes, Santa Juana de Lestonnac, Luis Vives ou o IES Fernando Esquío de Neda, entre outros, participaron na cita, que comezou cunha carreira simbólica polas inmediacións do pavillón número 1 de FIMO, no que os mozos portaban pancartas en defensa da lingua galega. Logo deste primeiro acto, o alcalde de Ferrol, Vicente Irisarri, e a concelleira de Educación, Mercedes Carbajales, -o Concello ferrolán colaborou na cita-, dirixíronse aos rapaces para animalos a empregar o galego na súa vida cotiá. “Hoxe é un día moi especial, un día para pensar na nosa terra e sentir unha enorme satisfacción por vivir onde vivimos”, dixo Irisarri, que ao mesmo tempo reclamou aos escolares que defendan día a día o galego “desde a escola, desde a máis tenra infancia, porque é aquelo que nos une e do que debemos de estar orgullosos”.
Segundo subliñaron algúns dos organizadores do Correlingua, a edición deste ano cobrou un maior significado en defensa da lingua galega por se celebrar nun momento marcado pola decisión do novo goberno da Xunta de Galicia de derogar o decreto do galego na ensinanza, en virtude do cal alomenos o 50% das materias tiñan que ser impartidas en galego.
Publicado por profe Rosa en 22:28 No hay comentarios:
Etiquetas: Correlingua, Diario de Ferrol
Hoxe todo o colexio celebrou o CORRELINGUA de Ferrolterra. Levamos a nosa pancarta e participamos no percorrido polo recinto de FIMO , en A Malata. Despois, dentro do pavillón escoitamos contos, lemos o manifesto, e vimos a representación de "Zampón, o lambón" a cargo de FANTOCHE BAJ, unha compañía de teatro de Lalín, que estes días percorrerá as vilas de Galicia co seu espectáculo, acompañando ao Correlingua. Antes de ver as fotos, podedes ler o fermoso manifesto que os alumnos e alumnas de 4º da ESO do CPI de Panxón, en Nigrán, escribiron:
MANIFESTO PARA O “CORRELINGUA” DE “OS CONCIENCIADOS”.
Galicia ten unha lingua propia moi antiga e fermosa, o galego. Debemos falala para así conservala como fixeron os nosos devanceiros que a pasaron de xeración en xeración, ás veces con moitas dificultades porque estivo prohibida nos Séculos Escuros e na posguerra. Afortunadamente mantivérona viva e hoxe temos o deber de mantela viva nós, falándoa en tódolos contextos, na escola, na rúa, no médico, nos fogares, na igrexa, cos amigos, nas discotecas, no noso tempo de lecer (gozando de libros, xornais, música, programas de televisión, documentais, vídeos, películas e obras de teatro en galego), demandando toda esta cultura en galego. De xeito que poidamos transmitírllela logo ós nosos fillos e perdure no tempo moitos séculos máis.
Somos os mozos e as mozas quen temos a obrigación de manter a lingua galega viva e hoxe en día a xuventude non fala moito en galego; xustifícanse dicindo que a súa familia lles fala en castelán e tamén os seus amigos, e que se senten máis cómodos falando en castelán. Mesmo hai rapaces e rapazas que opinan que o galego é unha lingua inferior que non serve para nada, razoamentos totalmente absurdos que se se lles fai caso, rematarán extinguindo a nosa lingua galega e tirarán por terra todo o labor feito polos nosos devanceiros e egrexios escritores e escritoras como Rosalía de Castro, Curros, Pondal, Ramón Cabanillas, Vicente Risco, Otero Pedrayo, Castelao, Manuel Antonio, Cunqueiro, e outros moitos escritores que fixeron posible que o galego perdure no tempo na escrita. Mais non abonda, ten que perdurar tamén na fala, e ese é un labor noso, da xente nova en especial, pois somos o xerme para os que veñan despois e, se falamos en galego, faremos que se manteña viva a lingua galega nas vindeiras xeracións.
Parece mentira que de ser unha lingua de cultura en que se escribiron as cantigas medievais en toda a Península, aínda haxa xente hoxe que diga que a lingua galega é unha lingua inferior. Se foi unha lingua en que escribiron ata os reis- trobadores Afonso X o Sabio e Don Dinis de Portugal, como é que a historia posterior creou tal complexo de inferioridade nalgúns galegos e galegas, ata rexeitala completamente?. Hai quen non quere que se dean as clases en lingua galega nas áreas que pola Lei de Normalización Lingüística se teñen que dar en galego; que din que se está impoñendo o galego no ensino. Prefiren que os seus fillos e fillas aprendan inglés e non galego. Pódese falar en galego, sen que por iso deixemos de aprender outras linguas. Na actualidade o galego non se impón, mais ben o que se impón é o castelán, pois é a lingua maioritaria. Se non facemos por remedialo, seguirá a mesma situación, ou mesmo empeorará, e cada vez haberá menos número de galegofalantes novos, o que levará consigo que a lingua galega se perda. Está nas nosas mans cambiar a situación. Falemos en galego!.
Aquí vos deixamos as fotos. A ver se atopades a alguén coñecido!
Publicado por Rosana Rodiles en 18:53 1 comentario:
Etiquetas: Actividades, Correlingua, Fantoche Baj, FIMO
+ Internet + Galego + Futuro
A Consellería de Economía e Industria vén de abrir a súa páxina na rede para celebrar conxuntamente o Día das Letras e o Día Mundial das Telecomunicacións e da Sociedade da Información.
Podedes ver máis información en www.maisinternetmaisgalego.org, que parte co obxectivo de informar sobre o autor homenaxeado este ano no 17 de maio, Ramón Piñeiro, e tamén sobre todas as actividades que se desenvolvan para difundir e normalizar a nosa lingua, tanto no día a día como a través dos novos medios de comunicación e información que nos brinda a rede de redes.
Publicado por profe Rosa en 0:49 No hay comentarios:
Etiquetas: Internet en galego, Letras Galegas, Ramón Piñeiro
Máis sobre as Letras Galegas 2009
Xa está próximo o Día das Letras Galegas deste ano. Para preparar as actividades, para saber e coñecer máis sobre Ramón Piñeiro podedes acceder a estes enlaces:
Páxina da Real Academia Galega
Páxina dos Equipos de Normalización de Política Lingüística
Páxina do Día das Letras Galegas
Webquest de Olga Rodríguez, bibliotecaria do CEIP Milladoiro Malpica. Grazas Olga!
E vía a Bibliotecadocole chéganos este O RAP DA LINGUA (MIGALLAS).
QUE FALEMOS EN GALEGO
É UNHA COUSA NATURAL,
COMA A CHUVIA NO INVERNO
E A CALOR NO VERÁN.
EN GALEGO! XA! SI! (BIS)
AINDA HAI PAIS QUE NON LLES FALAN
ÓS SEUS FILLOS EN GALEGO
PORQUE PENSAN QUE É UNHA LINGUA
PARA POBRES E "PALETOS".
AOS TEUS PAIS ANIMARÁS
A FALARCHE EN GALEGO,
QUE NON CHE VAN SAÍR GRANS
NIN TAMPOUCO CAE O PELO.
HAI RAPACES E RAPAZAS
QUE Ó IR Ó INSTITUTO
NON QUEREN FALAR GALEGO
PORQUE DIN QUE É MONTUNO.
MAIS SE ALGUÉN CHE FAI TILÍN
E O QUERES NAMORAR
FAILLE AS BEIRAS EN GALEGO,
HAI RAPACES E RAPAZAS
QUE QUEREN FALAR GALEGO
PERO AÍNDA NON O FALAN
PORQUE DIN QUE TEÑEN ERROS.
ANQUE O FALES TODO O DÍA
NON CHE PODE SENTAR MAL.
NIN DÁ MOCOS, NIN DÁ FEBRE.
FAI A PROBA E XA VERÁS!
FALEMOS A NOSA LINGUA
QUE É UNHA LINGUA MOI MODERNA,
AS ESCOLAS E NAS CASAS
NAS CIDADES E ALDEAS.
EN GALEGO! XA! SI!
Publicado por Rosana Rodiles en 19:40 No hay comentarios:
Etiquetas: Letras Galegas, Ramón Piñeiro, Seminario Galán
Belén Regueira nos Premios Maestro Mateo
O pasado 30 de abril celebrouse a entrega de Premios Maestro Mateo no Pazo da Cultura de Pontevedra. Belén Regueira, presentadora de "O país dos ananos", a quen todos e todas coñecedes, recolleu o premio á Mellor Comunicadora da Televisión. Este é o vídeo que amosa as súas valentes palabras.
Publicado por Rosana Rodiles en 18:36 No hay comentarios:
Etiquetas: Belén Regueira, Premios Maestro Mateo
Estreamos blogue preparando o Día das Letras Galegas 2009
No ano 2009 adícaselle o Día das Letras Galegas a Ramón Piñeiro
Aquí temos unha primeira ollada á vida deste escritor.
Publicado por profe Rosa en 19:31 No hay comentarios:
Etiquetas: Letras Galegas, Ramón Piñeiro
Entradas más recientes Inicio
Suscribirse a: Entradas (Atom)
Máis de dous centos de blogues e páxinas dos Equipos de Normalización
A tecnoloxía en galego
O galego na tecnoloxía
SECRETARÍA XERAL DE POLÍTICA LINGÜÍSTICA
Equipos de Dinamización da Lingua Galega
Recursos didácticos en Galego
2010: ANO DO LIBRO E DA LECTURA EN GALICIA
Fagamos o esforzo de conservalas
A Rede Galega do Xogo Tradicional
APÚNTATE A ESTA CAMPAÑA!
Galería do CPI Vicente Otero Valcárcel
Vía CEIP de Andrade
Actividades LIM para Infantil
feito pola profe Ana Mtnez
Actividades LIM 1º ciclo EP
Actividades LIM 2º ciclo EP
Actividades LIM 3º ciclo EP
DICIONARIO INGLÉS - GALEGO
DICIONARIO ALEMÁN - GALEGO
Axúdame a falar en galego
Enciclopedia de fantasía popular de Galicia
Vocabulario xurídico - administrativo
Imaxe de Leandro Lamas
A Gentalha do Pichel fala do Apalpador
A web do Apalpador
Conto Antón e O Apalpador
Conto do Apalpador de Xoan G.
Entrevista a André Seoane e Joám Gonçales I
Entrevista a André Seoane e Joám Gonçales II
Fina de Ferramulin fala do Apalpador
O Apalpador en Compostela
O Apalpador en Vieiros da Escola
O Apalpador na tvg
O Apalpador, o Santa Claus galego
O Apalpador, por Xurxo Valcárcel
O Apalpador, tamén en Portugal
O blogue do Apalpador
Poema A Noite do Apalpador
Webquest sobre O Apalpador
Felicitación de Nadal desde a Coordinadora Galega ...
Quen é o Apalpador?
CAMPIONATO DE TRIVIAL PARDO DE CELA
EN GALEGO OS DEREITOS DO NENO
RIMAS DO PEÓN II
Primeiras rimas do PEÓN
Día do Peón II
MAGOSTO E SAMAÍN NO COLE!
Redeiras. Un caderno de poesía experimental interc...
POLO SAN MARTIÑO, PEÓNS NO CAMIÑO
Visita á Lagoa de Doniños e ao Castro de Lobadiz
BOCABERTA CHEGA A FERROL
A lenda da Pena Molexa
O soño dunha Noite de San Xoán
CELEBRAMOS AS LETRAS GALEGAS
Máis sobre Ramón Piñeiro
EN GALEGO TES TODO POR VIVIR!
CORRELINGUA NO DIARIO DE FERROL
+ Internet + Galego + Futuro
Máis sobre as Letras Galegas 2009
Belén Regueira nos Premios Maestro Mateo
Estreamos blogue preparando o Día das Letras Galeg...
OUTROS BLOGUES DO CEIP DE PAZOS
BIBLIOTECA XOÁN FARIAS A biblioteca do CEIP de PAZOS
Chis, chis, plof, plof! Chegou a maleta!
LA VERDADERA HISTORIA DE LA NAVIDAD
DESMONTANDO GALICIA. DESMONTANDO FERROL